wickkiey/tamil-wikipedia-chunked huggingface dataset:
# வருண் சோப்ரா

**வருண் சோப்ரா** (ஆங்கிலம்: Varun Chopra) 1987 ஜீன் 27 அன்று பிறந்த ஒரு ஆங்கில முதல் தர துடுப்பாட்ட வீரர் ஆவார், மேலும் 2005 ஆம் ஆண்டில் இலங்கைக்கு எதிராகவும், 2006 ல் இந்தியாவுக்கும் எதிரான தொடரில் ஆங்கில 19 வயதிர்குட்படோருக்கான துடுப்பாட்ட அணியின் தலைவராக உள்ளார்.  
சோப்ரா இல்ஃபோர்ட் கவுண்டி உயர்நிலைப் பள்ளியில் பயின்றார் மற்றும் இல்ஃபோர்ட் துடுப்பாட்ட கிளப்பில் விளையாடினார்.  
அவர் எசெக்சு அணிக்காக விளையாடினார், மேலும் 2006 ஆம் ஆண்டில் மூத்தோர் தரப்பில் அறிமுகமானார், க்ளூசெஸ்டர்ஷையருக்கு எதிரான வெற்றி தோவியற்ற ஒரு ஆட்டத்தில் 106 ஓட்டங்கள் எடுத்தார், கவுண்டி துடுப்பாட்டத்தில் எசெக்சுக்காக ஒரு சதம் அடித்த இளைய வீரர் என்ற பெருமையைப் பெற்றார்.  
எசெக்சில் இளம் துடுப்பாட்ட வீரர்கள் அதிக வீரர்கள் வெளிவருவது சமீபத்தில் இயல்ப்பானது. இதில் முன்னாள் இங்கிலாந்து தொடர் போட்டி மற்றும் ஒருநாள் போடியின் தலைவர் அலெஸ்டர் குக் ஆகியோர் அடங்குவர். வருண் சோப்ரா கணிசமான திறமை கொண்ட தொடக்க துடுப்பாட்ட வீரராவார். அவர் ஏற்கனவே 19 வயதிற்குட்பட்ட இங்கிலாந்து அணியின் தலைவராக ஈர்க்கப்பட்டார், அவரை 2005 ஆம் ஆண்டில் இலங்கை பயணத்தின் போது விரிவான தொடர் போட்டியிலும் வெற்றிக்கு இட்டுச் சென்றார். அவர் தன்னைத்தானே உத்வேகப் படுத்திக் கொண்டார். தொடர்ட் போட்டிகளில் சராசரியாக 48 மற்றும் இரண்டு ஒருநாள் போட்டிகளில் ஒன்றில் அரைசதம் அடித்தார். ஆனால் வாழ்க்கை அவருக்கும் அவரது தரப்பினருக்கும் உடனடியாக கடினமாகிவிட்டது - வங்காள தேசத் குளிர்கால சுற்றுப்பயணத் தொடரில் 11-0 என ஆனது..  
மேற்கு ஆஸ்திரேலியாவில் முதல் தர விளியாட்டில் விளையாடுவதற்காக வருண் சோப்ரா 2006 மற்றும் 2007 பருவத்தில் வில்லெட்டன் டிராகன்ஸ் மட்டைப் பந்து அணியில் சேர்ந்தார்.  
கிரகாம் கூச் ஒரு நல்ல ரசிகர். அவரை "தனது விளையாட்டில் கடினமாக உழைத்து ஒரு பந்தின் மீது இயற்கையான கண் வைத்திருக்கும் ஒரு புத்திசாலி பையன்" என்று அழைக்கிறார். கூச் ஒரு இந்திய பயிற்சி முகாமில் அவரை முதலில் சந்தித்தார். "அவர் ஒரு நல்ல வீரராகப் பார்த்தார் - நிமிர்ந்து, முன் மற்றும் பின் கால்களை நேராக கவர் திசை வழியாக விளையாட விரும்புகிறார். என்று கூறுனார்.  
சோப்ராவின் உள்நாட்டு விளையாட்டு 2006 இல் நன்றாகத் தொடங்கியது - அவர் சாம்பியன்ஷிப் கோப்பையில் அறிமுக வீரரான இவர் ஒரு நூற்றி ஐம்பது ஓட்டங்கள் அடித்தார். மேலும் முதல் அணியில் மெதுவாக தனது அடையாளத்தை உருவாக்கி வருகிறார். கிராண்ட் ப்ளவரை வெளியேற்றினார்.  
சோப்ரா 2010 ஆம் ஆண்டுகளின் தொடக்கத்தில் வார்விக்சயர் அணியில் சேர்ந்தார். 2011 ஆம் ஆண்டில், கவுண்டி போட்டிகளில் அடுத்தடுத போட்டிகளில் இரட்டை சதம் அடித்த முதல் வார்விக்ஷயர் மட்டையாட்ட வீரர் ஆனார்.
வார்விக்ஷயரில் ஏழு, தொடர் வெற்றிகரமான பருவங்களுக்குப் பிறகு, அவர் 2016 ஆண்டில் எசெக்சு அணிக்கு. 2017 மற்றும் 2018 ஆம் ஆண்டுகளில் அலஸ்டைர் குக் விளியாடத போதுதான் அவர் சாம்பியன்ஷிப்பில் விளையாடினார். ஏனெனில் நிக் பிரவுன் மற்றொரு தொடக்க வீரர் நிலையை எடுத்தார். ஆனால் வரையறுக்கப்பட்ட பந்து வீச்சு ஆட்டங்களில் அவர் முதல் தேர்வாக இருந்தார். 2019 ஆம் ஆண்டில் அவர் லண்டன் ஒருநாள் கோப்பையில் 3 சதங்கள் அடித்தார் மற்றும் சராசரியாக 84 ஓட்டங்களைப் பெற்றார், ஆனால் எசெக்சு தகுதி பெறவில்லை.  
சோப்ரா 2013 இல் இங்கிலாந்து லயன்ஸ் ஆஸ்திரேலியா சுற்றுப்பயணத்தின் ஒரு பகுதியாக இருந்தார். மேலும் ஆஸ்திரேலியா ஏ அணிக்கு எதிராக ஒரு சதம் அடித்தார்.  
ஜூலை 2019 இல், யூரோ இருபது- 20 ஸ்லாம் துடுப்பாட்ட போட்டியின் தொடக்க பதிப்பில் ஆம்ஸ்டர்டாம் நைட்ஸ் அணிக்காக விளையாட தேர்வு செய்யப்பட்டார். இருப்பினும், அடுத்த மாதம் போட்டி ரத்து செய்யப்பட்டது.
# சுலெஸ்விக்-ஹோல்ஸ்டீனின் இளங்கோ கிரித்தியன் விக்டர்

**ஷ்லெஸ்விக்-ஹோல்ஸ்டீனின் இளவரசர் கிரிஸ்டியான் விக்டர்** (*Prince Christian Victor of Schleswig-Holstein*, பிறப்பு: ஏப்ரல் 14 1867, இறப்பு: அக்டோபர் 29 1900), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
# இரண்டாம் வகைக்கெழுச் சோதனை

வகை நுண்கணிதத்தில் **இரண்டாம் வகைக்கெழுச் சோதனை** (*second derivative test*), சார்பின் ஒரு நிலைப் புள்ளியில், இடஞ்சார்ந்தபெருமம் அல்லது சிறுமம் உள்ளதா என்பதைத் தீர்மானிக்கப் பயன்படுகிறது.  
இரண்டாம் வகைக்கெழுச் சோதனையின் கூற்று:  
சார்பு *f* , அதன் *x*, என்ற நிலைப் புள்ளியில் (<math>\ f^{\prime}(x) = 0 </math>) இருமுறை வகையிடத்தக்கதாக இருந்தால்:  
- <math>\ f^{\prime\prime}(x) < 0</math> எனில், <math>\ x</math> -ல் <math>\ f</math> க்கு இடஞ்சார்ந்த பெருமம் உண்டு.
- <math>\ f^{\prime\prime}(x) > 0</math> எனில், <math>\ x</math> -ல் <math>\ f</math> க்கு இடஞ்சார்ந்த சிறுமம் உண்டு.
- <math>\ f^{\prime\prime}(x) = 0</math> எனில் இச் சோதனை, <math>\ x</math> புள்ளியின் தன்மையைப் பற்றி எதுவும் கணிப்பதில்லை. ஒருவேளை அப்புள்ளி வளைவுமாற்றுப் புள்ளியாக அமையலாம்.
# இரண்டாம் வகைக்கெழுச் சோதனை

## நிறுவல்

<math>\ f^{\prime\prime}(x) > 0</math> என்க.  
:<math>f''(x) = \lim_{h \to 0} \frac{f'(x + h) - f'(x)}{h} = \lim_{h \to 0} \frac{f'(x + h) - 0}{h} = \lim_{h \to 0} \frac{f'(x+h)}{h}.</math>  
ஃ போதுமான அளவு சிறிய <big>*h*</big> -க்கு:
:<math>\frac{f'(x+h)}{h} > 0.</math>  
எனவே:  
- <big>*h* < 0</big> எனில், <big><math>f'(x+h) < 0.</math></big> அதாவது x -ன் இடதுபுறத்தில் <big>f,</big> குறையும் சார்பு.
- <big>*h* > 0</big> எனில், <big><math>f'(x+h) > 0.</math></big> அதாவது x -ன் வலப்புறம் <big>f,</big> கூடும் சார்பு.  
எனவே முதல் வகைக்கெழுச் சோதனையின்படி, சார்பு <math>f</math> -க்கு, <math>x</math> புள்ளியில் இடஞ்சார்ந்த சிறுமம் உள்ளது..  
இதேபோல் <math>\ f^{\prime\prime}(x) > 0</math> -க்கும் நிறுவலாம்.
# இரண்டாம் வகைக்கெழுச் சோதனை

## குழிவுத்தன்மை சோதனை

இரண்டாம் வகைக்கெழுச் சோதனை மூலம் ஒரு சார்பின் குழிவுத்தன்மையையும் வளைவுமாற்றுப் புள்ளியையும் தீர்மானிக்கலாம்.  
முதலில் <math>\ f*(x) = 0</math> ஆகும் புள்ளிகளைக் காண வேண்டும். பின் ஒவ்வொரு புள்ளியின் அண்மையகத்திலும் <math>\ f*(x)</math> மதிப்புகளைக் காண வேண்டும். ஒரு புள்ளியின் அண்மையகத்தில் <math>\ f*(x) < 0</math> எனில் அங்கு சார்பு <math>\ f(x)</math> கீழ்நோக்கிக் குழிவு. ஒரு புள்ளியின் அண்மையகத்தில் <math>\ f*(x) > 0</math> எனில் சார்பு <math>\ f(x)</math> மேல்நோக்கிக் குழிவு.  
எதிர்மாறான குழிவுத்தன்மைகள் கொண்ட இடைவெளிகளைப் பிரிக்கும் புள்ளி வளைவுமாற்றுப் புள்ளியாகும். இதை சார்பின் மூன்றாம் வகைக்கெழுவைக் கொண்டு தீர்மானிக்க முடியும். ஒரு வளைவுமாற்றுப் புள்ளியில் சார்பின் மூன்றாம் வகைக்கெழு (ஐந்தாம், ஏழாம்,..., ஒற்றை வரிசை வகைக்கெழுக்கள்) பூச்சியமில்லாமல் இருக்கும்.ஒரு நிலைப்புள்ளி வளைவுமாற்றுப் புள்ளியாக இருக்குமானால் அப்புள்ளிக்கு இருபுறமும் சார்பின் குழிவுத்தன்மை மாறும். அதாவது இரண்டாம் வகைக்கெழுவின் குறி புள்ளியின் இருபுறமும் குறியில் மாறுபடும்.  
எடுத்துக்காட்டு: (0,0) <math>\ f(x) = x^3</math> சார்புக்கு (0,0) ஒருவளைவுமாற்றுப் புள்ளி. ஏனென்றால் <math>\ f^{\prime\prime}(0) = 0</math>, <math>\ f^{\prime\prime}(-1) < 0,</math> <math>\ f^{\prime\prime}(1) > 0.</math>.மேலும் <math>\ f^{\prime\prime\prime}(0) </math> பூச்சியமல்ல.
# இரண்டாம் வகைக்கெழுச் சோதனை

## பலமாறிகளில் அமைந்த சார்பு

ஒன்றுக்கு மேற்பட்ட மாறிகளில் அமைந்த சார்புகளுக்கு இரண்டாம் வகைக்கெழுச் சோதனை, நிலைப் புள்ளியில் அமையும் ஹெஸியன் அணியின் ஐகன் மதிப்புகளை அடிப்படையாகக் கொண்ட சோதனையாகப் பொதுமைப்படுத்தப்படுகிறது. நிலைப்புள்ளி *x* -ன் அண்மையகத்தில், சார்பின் அனைத்து இரண்டாம் வரிசை பகுதி வகைக்கெழுக்களும் தொடர்ச்சியாக இருப்பதாக எடுத்துக்கொண்டால்:  
- *x* -ல் ஹெசியன் அணியின் ஐகன் மதிப்புகள் அனைத்தும் நேர்மம் எனில் *x* ஒரு இடஞ்சார்ந்த சிறுமம்.
- *x* -ல் ஹெசியன் அணியின் ஐகன் மதிப்புகள் அனைத்தும் எதிர்மம் எனில் *x* ஒரு இடஞ்சார்ந்த பெருமம்.
- *x* -ல் ஹெசியன் அணியின் ஐகன் மதிப்புகளில் சில நேர்மமாகவும் சில எதிர்மமாகவும் இருந்தால் *x* ஒரு சேணப் புள்ளி.
- ஹெசியன் அணி வழுவுள்ள அணி எனில் இரண்டாம் வகைக்கெழுச் சோதனை எந்தவொரு முடிவையும் தருவதில்லை.
# வான், துருக்கி

**வான் ** (Van, துருக்கியம்: *Van*, ஒட்டோமான் துருக்கியம்:|وان}}, *Van*, ) துருக்கியின் கிழக்குப் பகுதியில் வான் ஏரியின் கரையில் அமைந்துள்ள ஓர் நகரமாகும். இது அதே பெயருள்ள மாநிலத்தின் தலைநகரமாகவும் விளங்குகிறது. வான் நகரத்தின் மக்கள்தொகை 2010 கணக்கெடுப்பின்படி 367,419 ஆகும். இருப்பினும் வேறு மதிப்பீடுகள்இதனைக் காட்டிலும் கூடுதலாக 500,000 எனவும் 600,000 எனவும் மதிப்பிடுகின்றன
# வான், துருக்கி

## வரலாறு

தொல்பொருளியல் அகவாழ்வுகளில் இங்குள்ள நகரமைப்பு கி.மு 5000க்கும் முந்தையதாக கண்டறிந்துள்ளன. வான் ஏரியின் கரையில் வான் கோட்டையின் கிழக்கே சில கி.மீ. தொலைவில் அமைந்துள்ள தில்கிடெபெ குன்று மட்டுமே வானின் பழைமையான பண்பாட்டை பறை சாற்றுவதாக உள்ளது.
# வான், துருக்கி

## 2011 நிலநடுக்கம்

அக்டோபர் 23, 2011 அன்று அமெரிக்க புவியியல் துறையால் 7.2 என மதிப்பிடப்பட்ட நிலநடுக்கத்தில் 200க்கும் மேற்பட்டோர் உயிரிழந்தும் ஆயிரக்கணக்கானவர் காயமடைந்தும் பெரும் சேதம் விளைந்தது.
# விக்கிப்பீடியா:ஆலமரத்தடி/தொகுப்பு62

## தமிழ் விக்கி நூல்களுக்கு அழைப்பு

இந்த வார்ப்புருவை விக்கிபீடியா அன்பர்களுக்கு அனுப்பி அவர்களை விக்கிநூல்களுக்கு பங்களிக்குமாறு அழைப்பு விடும்படி விக்கிபீடியா சமுக நண்பர்களை அழைக்கிறேன்.--Pitchaimuthu2050 08:53, 18 செப்டெம்பர் 2011 (UTC)  
நான் நூல் எழுதத் தொடங்விட்டேன். இப்போதைக்கு ஒரு பத்து பேர் தினம் ஒரு பத்தி எழுதினாலே போதுமென்று எண்ணுகிறேன். --இராஜ்குமார் 10:28, 18 செப்டெம்பர் 2011 (UTC)  
எவரேனும் மலர்கள் படிமங்கள் வைத்து இருப்பின் விக்கி நூல்களில் பதிவேற்றவும். மலர்கள் என்னும் நூல் தங்களின் பங்கேற்பை எதிர்பார்த்து உள்ளது.--Pitchaimuthu2050 08:08, 22 செப்டெம்பர் 2011 (UTC)
# விக்கிப்பீடியா:ஆலமரத்தடி/தொகுப்பு62

## கல்வியில் விக்கி

பேர்கனில், பல்கலைக்கழகம் செல்லுவதற்கு முதல் நிலையிலுள்ள தமிழ் மாணவர்கள் சிலருக்கு, உயிரியல் பாடத்தில் உதவி செய்கின்றேன். அப்போது, அவர்களுக்குரிய பாடத்திட்டம், பயிற்சி கேள்விகள் போன்றவற்றை வழங்கும் ஒரு இணையத்தளத்தைப் பார்வையிட்டபோது, மிகவும் சுவாரசியமான விடயம் ஒன்றை அவதானித்தேன். அங்கு கொடுக்கப்பட்டிருந்த எழுத்து வடிவக் கேள்வி ஒன்றில், குறிப்பிட்ட தலைப்பிற்குரிய நேர்வேஜிய விக்கிப்பீடியா கட்டுரைக்கு இணைப்பைக் கொடுத்துவிட்டு, பின்வருமாறு குறிப்பிட்டுள்ளார்கள். "விக்கிப்பீடியாவில் உள்ள இந்தக் கட்டுரையை வாசியுங்கள். இந்தக் கட்டுரை குறுகியதாகவோ, அல்லது முழுமையற்றதாகவோ இருப்பதை நீங்கள் காணலாம். இந்தக் கட்டுரையில் ஏதாவது பிழைகளை உங்களால் அடையாளம் காண முடிகின்றதா? இந்தக் கட்டுரையை முழுமையாக்க என்ன விடயங்களை நீங்கள் சேர்ப்பீர்கள்?". இதன்மூலம் மாணவர்களை விக்கிப்பீடியாவில் கட்டுரைகளை வாசிக்கத் தூண்டுவதுடன், அங்கே உள்ள பிழைகளை அவதானித்து திருத்தவும், மேலதிக தகவல்களை இணைக்கவும் தூண்டுகின்றார்கள் எனத் தோன்றுகின்றது. இதேபோல் தமிழில் கல்வி கற்கும் இடங்களில் ஆசிரியர்கள் மாணவர்களை தமிழ் விக்கிப்பீடியா பக்கம் இழுத்து வரலாம் எனத் தோன்றுகின்றது. --கலை 11:57, 21 செப்டெம்பர் 2011 (UTC)  
:அருமையான செய்தி கலை. விக்கிமீடியா அறக்கட்டளையும் இது போன்ற சில திட்டங்களை செயல்படுத்தி வருகிறது--சோடாபாட்டில்<sup>உரையாடுக</sup> 14:59, 23 செப்டெம்பர் 2011 (UTC)
::தகவலுக்கு நன்றி. நான் அவர்களுடைய பயிற்சிக் கேள்விக்கு உதவி, அதன்மூலம் அவர்களை நோர்வேஜிய விக்கிப்பீடியாவுக்கு கூட்டிச் சென்று, மெதுவாக தமிழ் விக்கிப் பக்கமும் கூட்டி வரலாம் என்று திட்டம் போடுகின்றேன் :).--கலை 12:17, 24 செப்டெம்பர் 2011 (UTC)
# விக்கிப்பீடியா:ஆலமரத்தடி/தொகுப்பு62

## எச்சரிக்கை செய்தி தோன்றுவதன் காரணம் என்ன?

**எச்சரிக்கை: பராமரிப்புக்காகத் தரவுவழங்கன் பூட்டப்பட்டுள்ளது, எனவே உங்கள் தொகுப்புக்களை இப்பொழுது சேமிக்க முடியாது. உங்கள் உரையை இன்னொரு உரைக் கோப்பில் வெட்டி ஒட்டி சேமித்துவைத்துப் பின்பு உபயோகிக்கலாம்.** சேமிக்கும் போது மேலுள்ள செய்தி தோன்றி, சேமிக்க முடியாமல் போவதற்கு காரணம் என்ன?--HK Arun 07:20, 28 செப்டெம்பர் 2011 (UTC)
- இது தற்காலிகமானது.தரவு வழங்கும் கணினியை மேம்படுத்தும் போது, இது நிகழ்கிறதென எண்ணுகிறேன்.  
:தற்காலிக தரவுதள தொழில்நுட்ப சிக்கல். வழங்கிகளில் ஏதேனும் இற்றை நடந்து கொண்டிருக்கலாம்.--சோடாபாட்டில்<sup>உரையாடுக</sup> 07:46, 28 செப்டெம்பர் 2011 (UTC)  
நன்றி! இப்பொழுது சேமிக்க முடிகிறது.--HK Arun 07:54, 28 செப்டெம்பர் 2011 (UTC)
# விக்கிப்பீடியா:ஆலமரத்தடி/தொகுப்பு62

## தமிழ் விக்கி ஊடகப் போட்டி

பதிவு செய்யப்பட்ட கருத்துகளும், திட்ட முன்மொழிவும் - விக்கிப்பீடியா:தமிழ் விக்கி ஊடகப் போட்டி பக்கத்துக்கு நகர்த்தப்பட்டுள்ளது. தெரிவிக்கப்பட்ட கருத்துகளை கருத்தில் கொண்டு, போட்டி பற்றிய நோக்கம்/விதிகள்/திட்டம் ஆகியவற்றை உள்ளடக்கிய முன்மொழிவு அங்கு இடப்பட்டுள்ளது. உங்கள் கருத்துகளை அங்கு இட வேண்டுகிறேன்--சோடாபாட்டில்<sup>உரையாடுக</sup> 16:14, 4 அக்டோபர் 2011 (UTC)
# விக்கிப்பீடியா:ஆலமரத்தடி/தொகுப்பு62

## தமிழ் விக்கி பிறந்தநாள் வாழ்த்துக்கள்

:8ம் ஆண்டு நிறைவைக் கொண்டாடும் தமிழ் விக்கிப்பீடியாவுக்கு எனது வாழ்த்துக்கள். எமது விக்கி மென்மேலும் வளர்ந்து கட்டற்ற தகவல் கலைக்களஞ்சியங்களுக்கு ஒரு முன்மாதிரியாகத் திகழ உழைக்கும் அனைத்து விக்கிப்பீடியர்களுக்கும் எனது வாழ்த்துக்கள்.--Kanags <sup>\உரையாடுக</sup> 06:21, 30 செப்டெம்பர் 2011 (UTC).  
:தமிழ் விக்கிப்பீடியாவின் 8 ஆவது ஆண்டு நிறைவிற்கும், அதனை வளர்த்தெடுக்க முயற்சித்த, முயற்சித்துக் கொண்டிருக்கும் அனைத்து விக்கிப்பீடியர்களுக்கும் எனது வாழ்த்துக்களும். --கலை 08:07, 30 செப்டெம்பர் 2011 (UTC)  
:தமிழ் விக்கிப்பீடியாவின் எட்டாவது ஆண்டு பிறந்த நாளுக்கு எனது வாழ்த்துக்கள்! தமிழ் விக்கிப்பீடியாவை வளர்த்தெடுக்கும் உள்ளங்களுக்கும் வாழ்த்துக்கள்! --செந்தி<small><sup><font color="red" size="">--ஃ உரையாடுக ஃ--</font></sup></small> 09:02, 30 செப்டெம்பர் 2011 (UTC)  
:நம்மால் சோறூட்டப்பட்டு வளர்ந்துகொண்டுள்ள அன்பு விக்கிக் குழந்தைக்கு 8ஆவது பிறந்தநாள் நல்வாழ்த்துகள். முடிந்தால் வழங்கிக்கு இனிப்பு கொடுத்து கொண்டாடலாம். --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 12:32, 30 செப்டெம்பர் 2011 (UTC)  
தனது எட்டாம் ஆண்டு நிறைவைக் கொண்டாடும் தமிழ் விக்கிபீடியாவுக்கு எனது வாழ்த்துக்கள். தமிழ் விக்கிபீடியா தனது ஒன்பதாம் ஆண்டில் காலடி பதிக்கும் இந்த வேளையில் எம்முன் பல பணிகள் காத்திருக்கின்றன.
- தமிழ் விக்கிபீடியாவில் உள்ள கட்டுரைகளை மேம்படுத்தி பல சிறப்புக் கட்டுரைகளை ஆக்கல்.
- கட்டுரைகளின் எண்ணிக்கையை உயர்த்துதல்
- தமிழ் விக்கிபீடியாவின் ஏனைய பிரிவுகளான விக்கிநூல்கள், விக்கிமேற்கோள் போன்றவற்றை வளர்த்தெடுத்தல்
- உருவாக்கப்படாத பிரிவுகளான விக்கி பல்கலைக்கழகம், விக்கியினங்கள்(நிலைமை கவலைக்கிடம்) போன்றவற்றை உருவாக்கல்.  
ஆகவே, இந்த பிறந்தநாளில் விக்கியன்பர்கள் அனைவரும் உறுதியெடுத்துக் கொள்வோமாக.
வாழ்த்துக்களுடன்.....--Prash 13:35, 30 செப்டெம்பர் 2011 (UTC)  
- தமிழ் விக்கிப்பீடியா ஆற்றி வந்துள்ள தொண்டு இப்பொழுதே வரலாற்றுப்புகழ் வாய்ந்தது. இதில் பங்களித்த ஒவ்வொரு உள்ளங்களுக்கும் உடன் பங்களிக்கும் என் உளமார்ந்த நன்றியையும் மகிழ்ச்சியையும் தெரிவித்துக்கொள்கின்றேன். தமிழ் விக்கிப்பீடியா வரும் ஆண்டுகளில் இன்னும் சிறந்தொளிரும் என்று திண்ணமாக நம்புகின்றேன். பலர் ஒன்றிணைந்து ஆக்கும் இந்த அறிவாக்கப் பணியில் மிகப்பெரும்பாலும் நாம் கைக்கொண்ட மிக நல்ல உரையாடல் பண்பையும், வளர்முக அணுக்கத்தையும், அறிவடிப்படையான, நேர்மையான அணுகுமுறையும் மேன்மேலும் பேணி வளர்த்து, ஒப்பற்ற பல்துறை அறிவுக்களஞ்சியமாக இதனை வளர்த்தெடுப்போம்! இன்னும் பல தமிழர்களிடையே பயன்பெருகுமாறு பரப்புரை செய்ய வேண்டியுள்ளது. தொடர்ந்து ஊக்கம் தந்து ஈடுபடுத்தவும் வேண்டியுள்ளது. அண்மையில் நான் மலேசியா சென்றிருந்தமொழுது அங்கு கோலாலம்பூர், பாரிட் புந்தார், மலாக்கா ஆகிய இடங்களில் விக்கிப் பட்டறைகள் நடத்தினேன். பினாங்கிலும் எடுத்துரைத்தேன். மிக ஏராளமாக நல்லார்வம் மிக்கத் தமிழர்கள் உள்ளார்கள். ஆனால் பரப்புரையும், விரிவாக்க முயற்சிகளையும் இடைவிடாதும், பொறுமையாகவும், தக்க வழிகளுடனும் பின் பற்றி வளர்த்தெடுக்க வேண்டும். குறிப்பாக இளைஞர்களை, அடுத்தடுத்து வரும் தலைமுறையினரை ஈடுபடுத்த உழைக்க வேண்டும். செம்மை ஒளிர வாழ்க தமிழ் விக்கிப்பீடியாவும், அதன் உறவுத்திட்டங்களும்!! --செல்வா 18:04, 3 அக்டோபர் 2011 (UTC)
# விக்கிப்பீடியா:ஆலமரத்தடி/தொகுப்பு62

## Language support group for Tamil

The Wikimedia Foundation has brought together a new team of developers who are dedicated to language support. This team is to support all the languages and consequently it is not realistic to expect that the team members can provide proper support for your language. It is for this reason that we are looking for volunteers who will make up a language support team.  
This language support team will be asked to provide us with information about their language. Such information may need to be provided either to us or on a website that we will indicate to you. Another activity will be to test software that will likely have an effect on the running of the MediaWiki software. We are looking for people who clearly identify their ability. Formal knowledge is definitely appreciated.  
As much of the activity will be concentrated on translatewiki.net, it will be a plus when team members know how to localise at translatewiki.net.
Thanks, Gmeijssen 12:03, 30 செப்டெம்பர் 2011 (UTC)
# விக்கிப்பீடியா:ஆலமரத்தடி/தொகுப்பு62

## இந்திய மொழி விக்கித்திட்டங்கள் வளர்ச்சித் திட்டம் -- விக்கியூடக ஆலோசகர் ஷிஜு அலெக்ஸ்

இந்திய விக்கியூடக அலுவலகத்தில் இந்திய மொழி விக்கி வளர்ச்சித் திட்ட ஆலோசகராக மலையாள விக்கியர் ஷிஜு அலெக்ஸ் பணியில் சேர்ந்துள்ளார் அறிவிப்பு. அவர் இந்திய மொழி விக்கித்திட்டங்களுக்காக பெரும் வளர்ச்சித் திட்டம் தீட்டவுள்ளார்.இத்திட்டத்தை தீட்ட அவர் இந்திய மொழி விக்கித்திட்டங்களின் பங்களிப்பாளர்களுடன் கூட்டாக தயாரிக்க முனைகிறார். அதற்கான யோசனைகளை அவர் வரவேற்க்கிறார். மேலும் அவர் சமீபத்தில் சென்னை வந்த பொழுது, தற்செயலாக சூர்யாவையும் மணியணையும் சந்தித்து தமிழ் விக்கித்திட்டங்கள் பற்றி உரையாடினார்.சந்திப்பின் குறிப்பு ஸ்ரீகாந்த் 14:27, 1 அக்டோபர் 2011 (UTC)
- FOSS<small>(Free and open source software)</small> மாநாட்டில் சூர்யா, சோடாபாட்டில் கடை பரிசுபெற்றது, மகிழ்ச்சியான செய்தி. வாழ்த்துக்கள்.இதுபோன்ற புற விக்கிப்பீடியச் செய்திகளை இனி ஆலமரத்தடியில் இட்டால் நன்றாக இருக்கும்.RSMN-ன் விக்கிமூலம் குறித்தவையும்,இறுவட்டுக்கா அதிக நேரம் ஒதுக்க வேண்டாம் என்று கூறிய அலெக்சின் கருத்தும் சிந்திக்க வைத்தன.
# விக்கிப்பீடியா:ஆலமரத்தடி/தொகுப்பு62

## உருமேனியா கட்டுரை கண்னுக்கு தெரியாமல் இருக்கக் காரனம் என்ன?

உருமேனியா கட்டுரை வெற்று கட்டுரையாக தோற்றமளிக்கின்றது. ஆனால் அதனைத் தொகுத்தாலோ அதில் உள்ளடக்கம் இருப்பது தெரிகின்றது. இது எனக்கு மட்டும் இப்படி தெரிகின்றதா? இது எதனால் வருகின்றது? மேலும் இதனை எவ்வாறு சரி செய்வது? (காண்: ) --ஜெயரத்தின மாதரசன் <sup><small>\உரையாடுக</small></sup> 06:02, 9 அக்டோபர் 2011 (UTC)
:இப்போது சரி செய்திருக்கிறேன். convert வார்ப்புருவில் அண்மையில் செய்யப்பட்ட மாற்றம் ஒன்றே இவ்வாறு சில பக்கங்களை வெற்றுக் கட்டுரையாகக் காண்பிக்கிறது. எங்கே அந்த மாற்றம் செய்யப்பட்டது என்பதைக் கண்டுபிடிக்க வேண்டும்.--Kanags <sup>\உரையாடுக</sup> 06:24, 9 அக்டோபர் 2011 (UTC)
::மிக்க நன்றி திரு. கனகரத்தினம். AWBBot கொண்டு என்னால் முடிந்தவரை எல்லா கட்டுரைகளையும் சரி பார்த்துவிட்டேன். :-) --ஜெயரத்தின மாதரசன் <sup><small>\உரையாடுக</small></sup> 13:53, 9 அக்டோபர் 2011 (UTC)
:::அருமை ஜெயரத்தினா. நான் செய்ய வேண்டுமென்று நினைத்துக் கொண்டிருந்தேன். நீங்கள் முடித்து விட்டீர்கள் :-)--சோடாபாட்டில்<sup>உரையாடுக</sup> 13:57, 9 அக்டோபர் 2011 (UTC)
:மீடியாவிக்கி 1.18 பதிப்பு வெளியானதிலிருந்து convert வார்ப்புருவில் குறை எண் (negative numbers) கொடுத்தால் இம்மாதிரி ஆகிவிடுகிறது. வெற்றாக உள்ள பிற கட்டுரைகளைக் கண்டால் அதில் இவ்வாறு convert வார்ப்புரு உள்ளதா என்று சோதித்துப் பார்த்து சரி செய்யுங்கள். உருமேனியா கட்டுரையை கனக்ஸ் சரி செய்துள்ளார்.--சோடாபாட்டில்<sup>உரையாடுக</sup> 06:25, 9 அக்டோபர் 2011 (UTC)
::தங்களின் விளக்கத்திற்கு மிக்க நன்றி திரு. சோடாபாட்டில். --ஜெயரத்தின மாதரசன் <sup><small>\உரையாடுக</small></sup> 13:53, 9 அக்டோபர் 2011 (UTC)
# பல்லண்டம்

**பல்லண்டம்** என்பது நாம் வாழும் அண்டம் உட்பட பல அண்டங்களை உள்ளடக்கிய ஒரு அனுமான குழுமம் ஆகும். மொத்தமாக இவையனைத்து அண்டங்களும் சேர்ந்து பரவெளி, காலம், பொருள், ஆற்றல், இயற்பியல் விதிகள் மற்றும் மாறிலிகளையும் உள்ளிட்ட யாவையும் அவற்றை விளக்கும் பிறவற்றையும் தம்முள் அடக்கியுள்ளது. பல்லண்டத்தினுள் காணப்படும் பல்வேறு அண்டங்கள் "இணை அண்டங்கள்", "பிற அண்டங்கள்", அல்லது "மாற்று அண்டங்கள்" என்று அழைக்கப்படும்.
# பல்லண்டம்

## கருத்துருவாக்க வரலாறு

1952 ஆம் ஆண்டில் டப்ளினில் எர்வின் ஸ்ராபிங்கர் ஒரு வழங்கிய விரிவுரையில், அவ்வுரை அவையோருக்கு முட்டாள்தனமாகத் தோன்றலாம் என்று கேளிக்கையாக எச்சரித்தார். அவரது சமன்பாடுகள் பல வேறுபட்ட வரலாற்றை விவரிப்பதாகத் தோன்றினும், அவை அனைத்தும் "மாறுபட்டவைகளாக அல்லாமல், உடனிகழ்வுகளாக அமைவன" என்று கூறினார்.  
அமெரிக்க தத்துவஞானியும் உளவியலாளருமான வில்லியம் ஜேம்ஸ் 1895 ஆம் ஆண்டில் "multiverse" என்ற சொல்லை வேறு (பன்முகத்தன்மை) பொருட்சூழலில் பயன்படுத்தினார். 1963 சாகச நாவலான *தி சுண்டெர்ட்ட்ட் வேர்ல்ட்ஸ்* இல் மைக்கேல் மூர்க்காக் multiverse என்ற சொல்லை அதன் தற்போதைய இயற்பியல் பொருளில் முதன்முதலாகப் பயன்படுத்தினார் .
# பல்லண்டம்

## சுருக்கமான விளக்கம்

பல்லண்டங்களை அண்டவியல் , இயற்பியல் , வானியல் , மதம் , தத்துவம் , டிரான்ஸ்பெர்சனல் உளவியல் மற்றும் இலக்கியம் , குறிப்பாக விஞ்ஞான புனைவு ஆகியவற்றில் புனையப்பட்டுள்ளன. இப்பொருட் சூழல்களில், பல்லண்டங்கள் "மாற்று அண்டங்கள்", "குவாண்டம் அண்டங்கள்", "இடைநிலை பரிமாணங்கள்", "இணையான பரிமாணங்கள்", "இணையான பரிமாணங்கள்", "இணையான உலகங்கள்", "இணை மெய்ம்மைகள்", "குவாண்டம் மெய்ம்மைகள்", "மாற்று மெய்ம்மைகள்", "மாற்று காலவோட்டங்கள்","மாற்று பரிமாணங்கள்"மற்றும் "பரிமாண விமானங்கள் " என்றும் வழங்கப்படுகின்றன.
# பல்லண்டம்

## சான்று தேடல்

2010 ஆம் ஆண்டில், ஸ்டீபன் எம்.பீய்னி போன்ற விஞ்ஞானிகள் வில்கின்சன் மைக்ரோவேவ் அனிசோட்ரோபி ஆய்வுகோல் (WMAP) தரவை பகுப்பாய்வு செய்து கடந்த காலத்தில் பிற (இணை) அண்டங்களுடன் நமது அண்டம் மோதிக் கொண்டதற்கான சான்றுகளைக் கண்டதாகக் கூறுகின்றனர். இருப்பினும், WMAP மற்றும் WMAP ஐ விட 3 மடங்கு அதிகமான பிரிதிறன் கொண்டிருக்கும் பிளாங்க் செயற்கைக்கோள் ஆகியவற்றில் இருந்து பெற்றத் தரவுகளை விரிவான பகுப்பாய்வு செய்கையில், அத்தகைய குமிழி பிரபஞ்ச மோதலை உறுதி செய்யும் குறிப்பிடத்தக்க சான்றுகள் ஏதும் தென்படவில்லை. மேலும், நம் அண்டத்தின் மீது பிற அண்டங்களின் ஈர்ப்பு விசைக்கு எந்த சான்றும் கிடைக்கவில்லை.
# பல்லண்டம்

## ஆதரிப்போரும் எதிர்ப்போரும்

பல்லண்டத்தின் ஒன்று அல்லது அதற்கு மேற்பட்ட கருதுகோள்களின் ஆதரவாளர்களுள் ஹூக் எவரெட், பிரையன் கிரீன் , மாக்சு டெக்மார்க் , ஆலன் கத் , ஆந்திரேய் இலிந்தே, மிசியோ காகு, டேவிட் டியூச்சு , லியோனார்டு சஸ்கைண்ட் , அலெக்சாந்தர் விலென்கின், யசுநோரி நோமூரா , ராஜ் பாத்ரியா , லாரா மெர்ஸினி-ஹாட்டன் , நீல் டிகிராஸ் டைசன் , லாரன்ஸ் க்ராஸ் , சீன் கரோல் ஸ்டீபன் ஹாக்கிங் உள்ளிட்டோர் அடக்கம்.  
பொதுவாக பல்லண்டத்தின் கருதுகோள்களைச் சந்தேகிக்கும் விஞ்ஞானிகள் பின்வருமாறு: டேவிட் கிராஸ், பவுல் இஸ்டெயின்ஹார்ட், ஆபிரகாம் லோப் , வியாச்செஸ்லாவ் முக்கநோவ், ரோஜர் பென்ரோஸ் , ஜார்ஜ் எல்லிஸ் , ஜோ சில்க் , கார்லோ உரோவெல்லி , ஆடம் பிராங்க் , மார்சிலோ கிலேய்ஸர், மற்றும் பால் டேவிஸ் .
# பல்லண்டம்

## ஆதரிப்போரும் எதிர்ப்போரும்

#### நிலை II: மாறுபட்ட இயற்பியல் மாறிலிகளை கொண்ட அண்டங்கள்

- ஒவ்வொரு வட்டு ஒரு குமிழி அண்டத்தைக் குறிக்கிறது. இவ்வட்டுகளில் நம் அண்டமும் ஒன்று.
அண்டம் 1 முதல் 6-உம் குமிழி அண்டங்களைக் குறிக்கின்றன. அவற்றில் ஐந்து நம் அண்டத்தினும் மாறுபட்ட மாறிலிகளைக் கொண்டுள்ளன.]]
# பல்லண்டம்

## ஆதரிப்போரும் எதிர்ப்போரும்

### பிரையன் கிரீனின் ஒன்பது வகைகள்

அமெரிக்க கோட்பாட்டு இயற்பியலாளரும் சரக் கோட்பாட்டு அறிஞருமான பிரையன் கிரீன் ஒன்பது வகை பல்லண்டங்களை வகுத்துள்ளார்:
# பல்லண்டம்

## ஆதரிப்போரும் எதிர்ப்போரும்

### சுழற்சி கோட்பாடுகள்

பல கோட்பாடுகளில், எண்ணற்ற தன்னிறைவுள்ள சுழற்சித் தொடர்கள் உள்ளன (உதாரணமாக, பெரு வெடிப்பு , பெரும் அண்டக் குழைவு, பெரும் அண்ட உறைதல் ஆகியவற்றின் ஒன்றொ பலவோ அனைத்துமோ சந்திக்கும் நித்திய சுழற்சி).
# பால்வழி-அந்திரொமேடா மோதல்

**பால்வழி-அந்திரொமேடா மோதல்** (*Andromeda–Milky Way collision*) என்பது கிட்டத்தட்ட 4 பில்லியன் ஆண்டுகளுக்கு பிறகு நடக்கும் என்று நம்பப்படும் ஒரு பேரடை மோதல் நிகழ்வாகும். இதன்படி 4 பில்லியன் ஆண்டுகளுக்கு பிறகு உட் குழுவில் உள்ள பால் வழி மற்றும் அந்திரொமேடா பேரடை போன்ற இரு விண்மீன் பேரடைகள் மோதி குழைந்து ஒன்றாகிவிடும். ஒவ்வொரு பேரடைக்கும் 100 மில்லியன் ட்ரில்லியன் மோதும் வாய்ப்புகள் உள்ளன.
# பால்வழி-அந்திரொமேடா மோதல்

## விண்மீன்சார் மோதல்கள்

அந்திரொமேடா பேரடை கிட்டத்தட்ட ஒரு ட்ரில்லியன் (10<sup>12</sup>) விண்மீன்களையும், மானிடர் வாழும் புவி இருக்கும் பால் வழி 300 பில்லியன் (3x10<sup>11</sup>) விண்மீகளையும் கொண்டுள்ளன. விண்மீன்களுக்கிடையேயான தூரம் மிக அதிகமாக இருப்பதால் இரண்டு விண்மீன்களே ஒன்றுடன் ஒன்று மோதுவதற்கான வாய்ப்பு மிக மிகக் குறைவாகும். எடுத்துக்காட்டாக, சூரியனுக்கு மிகக் கிட்டவாக உள்ள புரோக்சிமா செண்ட்டாரி என்ற விண்மீன் கிட்டத்தட்ட 3x10<sup>7</sup> சூரிய விட்ட (4x10<sup>13</sup> கி.மீ. அல்லது 4.2 ஒஆ) தூரத்தில் அமைந்துள்ளது. விண்மீன் பேரடையின் நடுப்பகுதியில் உள்ள விண்மீன்கள் மிகவும் அடர்த்தி அதிகமாக இருந்தாலும், விண்மீன்களுக்கு இடையேயான சராசரியான தூரம் 1.6x10<sup>11</sup> கி.மீ. ஆகும். இது கிட்டத்தட்ட 3.2 கி.மீ. தூர இடைவெளிகளில் உள்ள இரண்டு மேசைப்பந்துகளைப் போன்றதாகும். இதனால் இரண்டு விண்மீன்கள் மோதும் சாத்தியம் இல்லை என்றே கருதப்படுகிறது.
# பால்வழி-அந்திரொமேடா மோதல்

## கருந்துளை மோதல்

இந்த இரு பேரடைகளிலும் மத்தியில் கருந்துளை உள்ளது. இது இந்த மோதல் நிகழ்வின் விளைவாக ஒன்றிணையும்.
# வாகை (ஊர்)

**வாகை** என்னும் ஊர் சங்ககால எயினன், நன்னன் ஆகியோர் இதனைத் தலைநகராகக் கொண்டு ஆண்டுவந்தனர். இவ்வூர் குடமலைப் பகுதியில் இருந்தது. பொன்னிற மலர்கள் பூக்கும் வாகை மரங்கள் இவ்வூரில் மிகுதியாக இருந்தன. வாகைப்பெருந்துறை என்று கூறப்படுவதால் இது ஓர் ஆற்றங்கரையில் இருந்த ஊர் எனத் தெரியவருகிறது. வாகைப்பறந்தலை என்று கூறப்படுவதால் இவ்வூர் போர்களமாக மாறியது எனத் தெரியவருகிறது. இது ஊர், சூடும் வாகைப்பூ அன்று என்பதை விளக்கும் தொடராக இதனைச் சூடாவாகை என்றனர்.  
இதன் அரசன் எயினன். இவனை ஆய் எயினன் எனக் கொள்வது வரலாற்று நிகழ்ச்சிகளுக்குப் பொருத்தமாக அமைகிறது. இவன் சிறந்த வள்ளல். இவனது ஆட்சியில் இவ்வூர் பொலிவுடன் திகழ்ந்தது. பெண் ஒருத்தியின் நல்லழகு இந்த ஊர் போல் இருந்தது என ஊரார் பேசிக்கொள்வதாகப் புலவர் ஒருவர் பாடுகிறார்.  
மூவேந்தரும் அவ்வப்போது இதனைத் தாக்கியிருக்கின்றனர்.  
;பாண்டியன் தாக்கியது
:இந்த ஊரைப் பசும்பூண் பாண்டியன் ஏவலால் அவனது படைத்தலைவன் அதிகன் தாக்கினான். போரில் அதிகன் கொல்லப்பட்டான். அவனது யானையும் கொல்லப்பட்டது. அதிகன் கொல்லப்பட்டதைக் கொங்கர் கொண்டாடி மகிழ்ந்தனர்.  
;சோழன் தாக்கியது
:கரிகாலன் குதிரைப் படையுடன் சென்று இந்த ஊரைத் தாக்கியிருக்கிறான். அப்போது ஒன்பது மன்னர்கள் யானைமீதேறி வெண்கொற்றக் குடையுடன் வந்து கரிகாலனை எதிர்கொண்டனர். ஆனால் அவர்களால் கரிகாலனை எதிர்த்து நிற்க முடியவில்லை. தம் கொற்றக் குடைகளைப் போர்க்களத்திலேயே போட்டுவிட்டு ஓடிவிட்டனர்.  
;சேரன் தாக்கியது
:வாகை சேரர் ஆளுகைக்கு உட்பட்டிருந்ததை நன்னன் கைப்பற்றிக்கொண்டான். களங்காய்க்கண்ணி நார்முடிச்சேரல். (பதிற்றுப்பத்து நாலாம்பத்துத் தலைவன்) இவ்வூரைத் தாக்கினான். அப்போது அதனை ஆண்டுகொண்டிருந்த அரசன் நன்னனைக் கொன்றான். வாகை நகரை மீட்டுத் தனதாக்கிக்கொண்டான்.
# வாகை (ஊர்)

## கருவிநூல்

1. அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967) இறுதியில் சிறப்புப்பெயர் அகராதி என்னும் தலைப்பின் கீழ்த் தரப்பட்டுள்ள பெயர்ப்பட்டியலிலிருந்து தொகுக்கப்பட்டு உரிய பாடல்களை ஒப்புநோக்கி இந்தக் கட்டுரை உருவாக்கப்பட்டுள்ளது.
1. INDEX DES MOTS DE LA LITERATURE TAMOULE ANCIENNE (1970) (சங்கநூல் சொல்லடைவு)
# ரோமின் ஆக்னெஸ்

**ரோமின் புனித ஆக்னெஸ்** (291 – 304) ஒரு கன்னி **மறைசாட்சி** (கிறிஸ்தவ விசுவாசத்துக்காக கொல்லப்பட்டவர்) ஆவார். இவர் கத்தோலிக்க திருச்சபை, கிழக்கு மரபுவழி திருச்சபை, ஆங்கிலிக்க ஒன்றியம், மற்றும் லூதரனியம் ஆகிய கிறிஸ்தவப் பிரிவுகளில் புனிதராகப் போற்றப்படுகிறார். திருப்பலியில் பெயர் குறிப்பிடப்படும் புனிதர்களுள் இவரும் ஒருவர்.
# ரோமின் ஆக்னெஸ்

## தொடக்க காலம்

பழங்கால கிறிஸ்தவ மரபுகளின்படி, ரோம் நகரில் பேட்ரீசியன் என அழைக்கப்பட்ட உயர்குல குடும்பத்தில் ஏறக்குறைய கி.பி.291ஆம் ஆண்டு ஆக்னெஸ் பிறந்தார். **ஆக்னெஸ்** என்ற இலத்தீன் வார்த்தைக்கு **செம்மறி குட்டி** என்று பொருள். இதன் மூலமான *ஹாக்னெ* (ἁγνή) என்ற கிரேக்க வார்த்தைக்கு *கற்பு, தூய்மை, புனிதம்* ஆகிய அர்த்தங்கள் உண்டு. சிறு வயது முதலே இயேசுவின் மீது மிகுந்த அன்பு கொண்டிருந்தார். எனவே, 12 வயதிலேயே தனது கன்னிமையை இயேசுவுக்கு அர்ப்பணித்தார்.  
இவர் அழகான தோற்றம் கொண்டவராக இருந்ததால் உயர்குல இளைஞர்கள் பலர் இவரை மணம் முடிக்க போட்டி போட்டுக்கொண்டு சென்றனர். ஆனால் இவரோ அவர்களிடம், “விண்ணக மணவாளர் இயேசு கிறிஸ்துவுக்கு எனது கன்னிமையைக் கையளித்து விட்டேன்” என்று கூறினார். இதனால் அந்த இளைஞர்கள் ஏமாற்றம் அடைந்தனர்.
# ரோமின் ஆக்னெஸ்

## கற்புடைமை

ரோமில் தியோக்ளேசியன் பேரரசனாக இருந்த அக்காலத்தில், கிறிஸ்தவ சமயத்தை பின்பற்றிய மக்கள் ரோமையரால் வதைத்துக் கொலை செய்யப்பட்டனர். ஆக்னெசைத் திருமணம் செய்ய முடியாமல் ஏமாந்த ஒருவன், கோபத்தில் இவர் கிறிஸ்தவர் என்பதை ரோம அதிகாரி செம்ப்ரோனியஸ் என்பவனிடம் போய்க் கூறினான்.  
தொடக்கத்தில் அதிகாரி இவரது மனதை மாற்ற முயற்சி செய்தான். ரோமத் தெய்வங்களுக்கு சாம்பிராணிப் போட்டால் இவரை விட்டு விடுவதாகக் கூறினான். அது பலன் அளிக்காததால், கிறிஸ்தவர்களை கொடுமைப் படுத்தும் ஆயுதங்களை இவர்முன் கொண்டுவந்து மிரட்டினார்கள். இவரோ எதைக் கண்டும் பயப்படவில்லை.இதனால் ஆக்னெசை விலைமாதர் இல்லத்திற்கு கொண்டு செல்லுமாறும், யாரும் இவரை கறைபடுத்தலாம் என்றும் அதிகாரி அறிவித்தான்.  
காமுகர்கள் பலரும் அவ்விடத்திற்கு சென்று இவரைத் நெருங்க முடியாமல் திரும்பினர். ஒருவன் இவரைத் தொட நெருங்கியபோது, “உன் வாளில் என் இரத்தக் கறை படிந்தாலும், இயேசு கிறிஸ்துவுக்கு அர்ப்பணமான என் உடலை உன்னால் கறைபடுத்த இயலாது” என்று ஆக்னஸ் கூறினார். உடனே மின்னல் போன்ற ஒரு ஒளி அவன் கண்களைப் பார்வையிழக்கச் செய்தது. இவர் அவன்மேல் இரக்கம் காட்டி அவனுக்காக செபம் செய்தார். அப்பொழுது அவன் பார்வை பெற்று மனம் மாறினான்.
# ரோமின் ஆக்னெஸ்

## மறைசாட்சி

இயேசுவின் மேல் கொண்ட அன்பால், இறுதி வரை ரோமத் தெய்வங்களை வணங்காத காரணத்தால் ரோம அதிகாரி இவருக்கு மரண தண்டனை விதித்தான். கி.பி.304 ஜனவரி 21ந்தேதி, வாளால் தலை வெட்டப்பட்டு தனது 13ஆம் வயதில் இயேசுவுக்கு சாட்சியாக ஆக்னெஸ் உயிர் துறந்தார். இவரது கன்னிமை மற்றும் மரணம் பற்றி புனித அம்புரோசும் குறிப்பிட்டிருக்கிறார்.
# விக்கிப்பீடியா:இணைய எழுத்துரு

## மீடியாவிக்கி இணைய எழுத்துரு

கணினியில் இணைய எழுத்துரு (:en:Webfont) என்பது, ஒருவர் அவரது கணினியில் எழுத்துரு இல்லாமல் இருப்பினும், அவருக்கு நவீன உலாவிகள்(அனேக தற்கால உலாவிகள்,ஐ.ஈ 6 உட்பட) வழியாக அம்மொழிக்கான எழுத்துருவை அவரது உலாவியில் காண்பிக்கும் நுட்பமாகும். மீடியாவிக்கியில் இணைய எழுத்துருக்களை சேர்க்க நரையம் நீட்சியைப் போல இணைய எழுத்துரு மீடியாவிக்கி நீட்சி உருவாக்கப்பட்டுள்ளது. இந்த நீட்சி இப்பொழுது http://translatewiki.net யில் சோதனை முறையில் உள்ளது. (பார்க்க படிமங்கள்). இதை அனைத்து தமிழ் விக்கித்திட்டங்களிலும் நிறுவுவது எழுத்துரு இல்லாத பயனர்களையும் தமிழ் விக்கிகளை எளிதில் பயன்படுத்த உதவும். default ஆக "இயல்பு எழுத்துரு" தேர்வுசெய்யப்பட்டால் முன்னரே எழுத்துரு நிறுவிய பயனர்களுக்கு எந்த ஒரு மாற்றமும் இருக்காது. மலையாள விக்கியில் பழைய எழுத்துமுறை / புதிய எழுத்துமுறைகளை அவரவர் விருப்பம் போல் படிக்க 2 இணைய எழுத்துருக்கள் இருக்கின்றன. இங்கும் தேவைப்பட்டால் தமிழா போன்ற தமிழ் கணிமை அமைப்புகளுடன் சேர்ந்து அது போல் கட்டற்ற எழுத்துருக்களை உருவாக்கி நாமும் பயன்படுத்த இயலும்.
# விக்கிப்பீடியா:இணைய எழுத்துரு

## தமிழா கட்டற்ற எழுத்துருக்கள்

தமிழில் "Lohit Tamil" என்ற எழுத்துரு மட்டுமே கட்டற்ற எழுத்துருவாக இருந்து வந்தது. சமீபத்தில் எ-கலப்பை யின் தாய்க்குழுமமான தமிழா, உமர் தம்பி அவர்கள் 2003-04 யில் உருவாக்கி வெளியிட்ட எழுத்துருக்களை இப்பொழுது வெளியிட்டுள்ளது. தேனீ,வைகை,தென்றல் ஆகிய மூன்று எழுத்துருக்கள் இணைய எழுத்துரு நீட்சியுடன் சேர்க்கப்பட்டுள்ளது. இவற்றில் வைகை அச்சு தொழிலுக்கேற்ற எழுத்துரு, மீதி இரண்டு எழுத்துருக்களும் தமிழ் விக்கிகளில் இந்நீட்சியுடன் பயன்படுத்தப்படலாம். இந்த எழுத்துருக்கள் 2003-04 யில் உருவாக்கப்பட்டதால் சில முன்னேற்றங்கள் தேவைப் படுகின்றன. ஆகையால் "இயல்பு எழுத்துரு" வை default ஆக வைத்துக்கொள்வது நல்லது.மேலும் நல்ல கட்டற்ற எழுத்துருக்கள் உருவாக்கப்பட்டாலோ, வெளியிடப்பட்டாலோ நாம் அதை இந்நீட்சியில் இணைத்துக்கொள்ள இயலும்.
# விக்கிப்பீடியா:இணைய எழுத்துரு

## Community Concensus

I propose the installation of the Webfonts mediawiki extension on all Tamil wiki projects and seek community concensus for the same. Please provide your views and support.  
1. **Support** ஸ்ரீகாந்த் 17:18, 24 அக்டோபர் 2011 (UTC)
1. **Support**--சோடாபாட்டில்<sup>உரையாடுக</sup> 17:57, 24 அக்டோபர் 2011 (UTC)
1. **Support** - --செல்வா 18:24, 24 அக்டோபர் 2011 (UTC)
1. **பலத்த ஆதரவு (Support)** - --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 09:47, 25 அக்டோபர் 2011 (UTC) (ஓரிரு மணி நேரத்தில் முடிந்தால் பரவாயில்லை.)
1. **Support** --Kanags <sup>\உரையாடுக</sup> 09:54, 25 அக்டோபர் 2011 (UTC)
1. **Support** ----கலை 11:04, 25 அக்டோபர் 2011 (UTC)
1. **Support** --மணியன் 11:41, 25 அக்டோபர் 2011 (UTC)
1. **Support** --குறும்பன் 15:44, 25 அக்டோபர் 2011 (UTC)
1. **Support** --
1. **Support** --Tharique 23:34, 26 அக்டோபர் 2011 (UTC)
# விக்கிப்பீடியா:இணைய எழுத்துரு

## Default Font

- Please vote for default font on the Webfonts if you supported the installation.  
Options: Lohit Tamil,Thenee, Thendral, Vaigai,"Reset Font"(Do not use the fonts provided by Webfont by default unless the user chooses one of the above manually)  
1. Vote for **Reset Font** which will not override system font for users already having fonts natively. I suggest we can look into default fonts once we have nicer fonts available freely. ஸ்ரீகாந்த் 17:18, 24 அக்டோபர் 2011 (UTC)
1. Vote for **Reset Font** as default--சோடாபாட்டில்<sup>உரையாடுக</sup> 17:57, 24 அக்டோபர் 2011 (UTC)  
1. Vote for **Reset Font** as default --கலை 11:05, 25 அக்டோபர் 2011 (UTC)
1. Vote for **Reset Font** as default --மணியன் 11:41, 25 அக்டோபர் 2011 (UTC)
1. Vote for **Reset Font** as default --குறும்பன் 15:45, 25 அக்டோபர் 2011 (UTC)
1. Vote for **Reset Font** as default --Kanags <sup>\உரையாடுக</sup> 20:08, 25 அக்டோபர் 2011 (UTC)
1. Vote for **Reset Font** as default --
# விக்கிப்பீடியா:இணைய எழுத்துரு

## வழு திரும்பப் பெறப்பட்டது

இதற்கான வழுவைப் பதிந்து பின் அதனைத் திருப்பிப் பெற்றுள்ளோம். தமிழ் விக்கி சமூகம் மேலே கேட்டுள்ள வசதிகளை ஏற்படுத்தித் தர விக்கிமீடியாவின் i18n நுட்பக் குழு மறுக்கின்றது. நாம் கேட்பவற்றைத் தராமல், அவர்கள் அனைத்து மொழிகளுக்கும் பொதுவாக உருவாக்குவதையே தமிழுக்கும் தர இயலும் எனச் சொல்லுகிறார்கள். அவர்கள் சொல்லுவது  
1) இணைய எழுத்துரு அனைத்து பயனர்களுக்கும் / அனானிகளுக்கும் கட்டாயமாக்கப்படும் - தமிழுக்கென கட்டற்ற நல்ல இணைய எழுத்துரு உருவாகும் வரை பொறுக்க மாட்டோம். இருப்பதை எடுத்துக் கொள்ளுங்கள்  
2) இணைய எழுத்துரு வேண்டாம், என் கணினியில் எழுத்துரு உள்ளது என்பவர்கள் ஒவ்வொரு பக்கம் திறக்கும் போதும், எழுத்துருவை மாற்ற வேண்டும். இல்லையெனில் பயனர் கணக்கைத் தொடங்கி, “என் விருப்பத் தேர்வுகள்” பக்கத்துக்குப் போய் அங்கு ஒரு பெட்டித் தெரிவை நீக்க வேண்டும். முடியாத அனானிகள் ஒவ்வொரு பக்கத்திலும் எழுத்துருவை மாற்றிக் கொள்ளட்டும்.  
3) தமிழுக்கென்று தனியாக மாற்றத்தகுந்த தெரிவுகள் (projectwise/languagewise configurable options) தர இயலாது. அனைத்து மொழிகளுக்கும் என்ன வருகிறதோ அதை நீங்கள் ஏற்றுக்கொண்டே ஆக வேண்டும். (உங்களை விட எங்களுக்கு நிறையத் தெரியும் என்ற தோனியே இருக்கிறது). கருவியின் கட்டுப்பாடு அவர்களிடமே இருக்கும், நாம் மாற்றக் கோரினாலும் “நமது நன்மை கருதி” அவர்கள் மறுத்து விடுவார்களாம்.  
4) எவ்வளவு எடுத்துக் கூறினும், வேண்டினும் நம்மைக் கிண்டல் செய்வது / அறிவுரை கூறுவது / பேசித் தீர்த்துக் கொள்ளலாம் எனத் தட்டிக் கழிப்பது போன்றவையே பதிலாகக் கிடைக்கின்றன.  
இது போன்று நரையம் நீட்சியிலும் செய்துள்ளார்கள். ஒவ்வொரு மொழி விக்கியிலும் அந்தந்த மொழி தட்டச்ச மட்டுமிருந்த வசதி போய், அனைத்து மொழிகளையும் தட்டச்சத் தெரிவுகளைச் சேர்த்துள்ளார்கள். இந்த மாற்றம் எந்த விக்கித் திட்டத்திலிருந்தும் கேட்கப்படவில்லை - ஒரு மீடியாவிக்கி நிரலாளர் தனது சொந்த வசதிக்காக இன்னொரு நரையம் வகையறா கருவியைக் கேட்டதை சாக்காகக் கொண்டு வலுக்கட்டாயமாக அனைத்து விக்கிகளுக்கும் நரையத்தில் இதனைத் திணித்துள்ளனர். எங்களுக்கு வேண்டாம், எங்கள் கருவி “தமிழ் தட்டச்சுக் கருவி” மட்டும் என்று நாங்கள் கோரியதை கண்டு கொள்ளவில்லை.  
இவ்வாறு விக்கி சமூகத்தைப் புறந்தள்ளி நுட்பக் குழு /அறக்கட்டளை தன்னிச்சையாக நடந்து கொள்வது சில காலமாக பன்மொழித் திட்டங்களிலும் அதிகரித்துள்ளது. - , , .  
i18n நுட்பக்குழுவினரின் நடத்தை இந்தத் திட்டத்தை முன்வைத்த எனக்கும், ஸ்ரீகாந்துக்கும் அச்சத்தை அளிப்பதால் நாங்கள் பதிந்த வழுவைத் திரும்பப் பெற்றுக் கொண்டோம். சிறு விசயங்களில் கூட சமூகத்தின் கூற்றினை கேட்க அறவே மறுத்து தன்னிச்சையாகச் அவர்கள் செயல்படுவதால் இவ்வாறு செய்துள்ளோம். மேலே நடந்த கருத்து வேண்டல் வாக்களிப்பு குறிப்பிட்ட வசதிகளை கருவிக்காகவே நடத்தப்பட்டது. சமூகம் ஒப்புதல் அளித்ததும் அதற்காகவே. ஆனால் வேறொன்றைத் தான் அவர்கள் தருவோம் என சொல்லி விட்டதால் வழு திரும்பப் பெறப்பட்டு விட்டது. --சோடாபாட்டில்<sup>உரையாடுக</sup> 20:28, 12 நவம்பர் 2011 (UTC)
# வாட்டாறு

**வாட்டாறு** என்னும் ஊரில் சங்ககாலத்தில் வாழ்ந்த வள்ளல் எழினியாதன். இவனை வாட்டாற்று எழினியாதன் என்பர். இவன் பெயர் எழினி மகன் ஆதன் என்பதாகலாம். மாங்குடி கிழார் என்னும் புலவர் இவனைப் பாடியுள்ளார்.  
;ஊர் வளம்
:வாட்டாற்றில் கீழ்நீர் மீன் தருகிறதாம். மேல்நீர் மலர் தருகிறதாம். விளைவயலெங்கும் பறவைகள். பறையொலி கேட்டு அவை பறந்தோடும் அழகு.
;மக்கள்
:கோசர் குடிமக்கள் இந்த ஊரில் வாழ்ந்துவந்தனர். இவர்கள் தேறல் உண்டு திளைத்துக் குரவை ஆடுவர்.
**வாட்டாறு** கன்னியாகுமரி மாவட்டத்தில் உள்ள ஊர். கி.பி. எட்டாம் நூற்றாண்டு நம்மாழ்வார் வாட்டாற்றுப் பெருமாளைப் பாடிய பாடல் திவ்விய பிரபந்தத்தில் உள்ளது.
# மான்ட்டிபுல்சியனோவின் ஆக்னெஸ்

**மான்ட்டிபுல்சியனோ புனித ஆக்னெஸ்**, (இத்தாலியன்: *Agnese Segni di Montepulciano*, 1268–1317) டொமினிக்கன் துறவற சபையைச் சார்ந்த அருட்சகோதரியும், கத்தோலிக்க திருச்சபையின் புனிதரும் ஆவார்.
# மான்ட்டிபுல்சியனோவின் ஆக்னெஸ்

## தொடக்க காலம்

ஆக்னெஸ், இத்தாலி நாட்டின் மான்டிபல்சியானோ அருகில் உள்ள க்ராசியோவைச் சார்ந்த உயர்ந்த குடும்பத்தில் 1268ஆம் ஆண்டு பிறந்தார். சிறு வயது முதலே இவர் சிறந்த கிறிஸ்தவராக வளர்ந்தார். இவருக்கு ஒன்பது வயது நடந்தபோதே டொமினிக்கன் துறவற சபையின் மடத்தில் இணைந்தார்.  
அதன் பிறகு 1281ஆம் ஆண்டு, இவர் ப்ரொக்கெனோ நகரில் புதிதாக தொடங்கப்பட்ட துறவற மடத்திற்குச் சென்றார். 1288ஆம் ஆண்டு, தனது இருபதாம் வயதில் இவர் அந்த துறவற மடத்தின் தலைவியாகத் தேர்ந்தெடுக்கப்பட்டார். இவர் செப வாழ்வில் சிறந்து விளங்கினார். இயேசு கிறிஸ்துவிடம் அதிக அன்பு கொண்டிருந்தார்; அவரது வார்த்தைகளிலும் அதிக நம்பிக்கை கொண்டிருந்தார்.
# மான்ட்டிபுல்சியனோவின் ஆக்னெஸ்

## அற்புதங்கள்

"என் மேல் விசுவாசம் கொண்டிருப்பவர்கள் என்னைப் போன்று அதிசயங்களைச் செய்வர்" என்ற இயேசுவின் வார்த்தைகள், ஆக்னெசின் வாழ்க்கையில் சிறப்பான விதத்தில் உண்மையாகின. இவர் தனது வாழ்நாட்களிலேயே பல்வேறு அதிசயங்களையும், அற்புதங்களையும் நிகழ்த்தினார்.  
ஆக்னெஸ் இயேசு கிறிஸ்துவின் பெயரால், மக்கள் பலரின் மன நோய்களையும், உடல் நோய்களையும் குணப்படுத்தினார். இயேசு கிறிஸ்து அப்பங்களைப் பெருகச் செய்தது போலவே, இவரும் அப்பங்களைப் பலமுறைப் பெருகச் செய்திருக்கிறார்.
# மான்ட்டிபுல்சியனோவின் ஆக்னெஸ்

## புனிதர் பட்டம்

1306ஆம் ஆண்டு, ஆக்னெஸ் டொமினிக்கன் மடம் ஒன்றை நிறுவினார். இந்த மடத்தில்தான் தான் இறக்கும் வரை இவர் வாழ்ந்தார். 1317ல் இவர் இறந்தப் பின்பு, இவரது கைகளில் இருந்தும் கால்களில் இருந்தும் இனிமையான நறுமணம் வீசும் திரவம் ஒன்று கசிந்தது.  
1726ஆம் ஆண்டு, திருத்தந்தை 13ம் பெனடிக்ட் இவருக்கு புனிதர் பட்டம் வழங்கினார். மான்ட்டிபுல்சியனோ புனித ஆக்னெசின் அழியாத உடல், இன்றளவும் பாதுகாக்கப்பட்டு வருகிறது.
# எழினியாதன்

**எழினியாதன்** சங்ககால வள்ளல்களில் ஒருவன். வாட்டாற்று எழினியாதன் எனப் போற்றப்படுகிறான்.  
வேளிர் குடியைச் சேர்ந்தவன். கன்னியாகுமரி மாவட்டத்தில் பாயும் வாட்டாறு என்னும் ஆற்றங்கரையில் இருந்த வாட்டாறு என்னும் ஊரில் வாழ்தவன்.  
இப்பகுதியில் இவனுக்குப் பின்னர் பறம்பு மலைப் பகுதியில் இருந்துகொண்டு ஆண்ட அரசவள்ளல் பாரியும் வேளிர்குடியைச் சேர்ந்தவன். கோசர்குடி மக்கள் இவ்வூரை வளமாக்கி மகிழ்ந்தனர்.
;எழினியாதன்
:வாட்டாற்று எழினியாதன் எனப் போற்றப்படும் இவன் வென்வேல் வேள் எனப் போற்றப்படுகிறான். இவன் உள்ளத்தில் ஊக்கம் இல்லாத பயந்தாங்கொள்ளிகளுக்கு வலிமை தந்து நிற்பானாம். உறவினர் இல்லாத அனாதைகளுக்கு உறவினனாய் விளங்குவானாம்.
;எழினியாதன் புலவரைப் போற்றிய பாங்கு
:கறிவறுவல், நனைமட்டு என்னும் தேறல், முயல்கறி, நெய்ச்சோறு ஆகியவற்றை வழங்குவானாம். நெல் நிறைந்திருக்கும் கூட்டைத் திறந்து விட்டு அள்ளிக்கொள்ளுங்கள் என்று மூடாமல் விட்டுவிடுவானாம். வானத்து மீன்களுக்கு நடுவில் இருக்கும் நிலாப் போல நின்றுகொண்டு அணிகலன்களை அள்ளித் தருவானாம்.
# புனிதர்களின் அழியாத உடல்கள்

**புனிதர்களின் அழியாத உடல்கள்** என்பது கிறிஸ்தவப் புனிதர்களின் முழுமையாக சிதைவுறாத அல்லது சிறிதே சிதைவுற்ற உடல்களைக் குறிக்கிறது. கத்தோலிக்க திருச்சபை மற்றும் கிழக்கு மரபுவழி திருச்சபை ஆகியவற்றில் இது இயற்கைக்கு மேற்பட்ட இறைவனின் செயலாக கருதப்படுகின்றது.
# புனிதர்களின் அழியாத உடல்கள்

## புனிதப் பண்டங்கள்

கத்தோலிக்க திருச்சபையின் இரண்டாயிரம் ஆண்டுகால வரலாற்றுக்கு சான்று பகரும் வகையில் பல ஆதாரங்கள் உள்ளன. இயேசு கிறிஸ்துவின் வாழ்வோடு தொடர்புடைய பல பொருட்கள், இடங்கள் ஆகியவை அவற்றுள் மிகவும் முக்கியமானவை.  
மேலும், இயேசு கிறிஸ்துவின் சீடர்களோடு தொடர்புடைய புனிதப் பண்டங்களும், கிறிஸ்தவப் புனிதர்களோடு தொடர்பு கொண்ட அருளிக்கங்களும் கத்தோலிக்கத் திருச்சபையின் வரலாற்றுக்கு சான்று பகர்கின்றன.  
புனிதர்களின் **அருளிக்கங்கள்** அல்லது **புனிதப் பண்டங்கள்** மூன்று வகைப்படும்: 1. புனிதர்களின் அழியாத உடல் மற்றும் எலும்புத் துண்டுகள் ஆகியவை, 2. புனிதர்கள் பயன்படுத்திய பொருட்கள், 3. புனிதர்களோடு தொடர்புடைய பொருட்களைத் தொட்டப் பொருட்கள்.  
இவற்றில் புனிதர்களின் அழியாத உடல்கள் முதல் நிலை அருளிக்கங்களாக கருதப்படுகின்றன. கி.பி. முதல் நூற்றாண்டு முதலே புனிதர்கள் வணக்கமும், புனிதரோடு தொடர்புடையப் பொருட்களை புனிதமாக கருதும் வழக்கமும் கிறிஸ்தவர்களிடையே இருந்து வருகிறது.
# புனிதர்களின் அழியாத உடல்கள்

## மறைசாட்சிகள்

கி.பி. முதல் நூற்றாண்டில் இயேசு கிறிஸ்து விண்ணகம் சென்ற பின்பு, கிறிஸ்தவ திருச்சபை விரைவாக வளர்ந்தது. ரோம் மற்றும் கிரேக்க மக்கள் பலரும் கிறிஸ்தவர்களாக மாறினர். ரோமை ஆட்சி செய்த அரசர்கள், கிறிஸ்துவைப் பின்பற்றியவர்களை விசுவாசத்தைக் கைவிடும்படி வற்புறுத்தினர். விசுவாசத்தில் உறுதியாக இருந்தவர்களைக் கொலை செய்தனர். இந்த நிகழ்வுகள் 4ஆம் நூற்றாண்டின் முற்பகுதி வரை தொடர்ந்தன.  
இவ்வாறு இயேவின்மீது கொண்ட விசுவாசத்துக்காக உயிர் துறந்தவர்கள் **மறைசாட்சிகள்** என்று அழைக்கப்படுகின்றனர். இவர்களின் துணிச்சல் கிறிஸ்தவ சமயம் விரைந்து பரவ காரணமாக அமைந்தது. கடவுளுக்காக மரணத்தை ஏற்றவர்கள் மற்ற கிறிஸ்தவர்களால் புனிதர்களாக கருதப்பட்டனர். இவர்களோடு தொடர்பு உள்ள பொருட்களும், இவர்களது கல்லறைகளும் புனிதமாக வணங்கப்பட்டன.
# புனிதர்களின் அழியாத உடல்கள்

## அழியாத உடல்கள்

கி.பி. நான்காம் நூற்றாண்டில், கிறிஸ்தவ சமயத்திற்கு ரோமப் பேரரசர் முதலாம் கான்ஸ்டன்டைன் சுதந்திரம் வழங்கினார். அதன் பிறகு, கிறிஸ்தவ சமயம் கத்தோலிக்க திருச்சபை என்ற நிர்வாக அமைப்பாக மாறியது; ஆளுகை முறைகள் ஒழுங்குபடுத்தப்பட்டன. இதனால், 7ஆம் நூற்றாண்டில் புனிதர்களின் கல்லறைகள் தோண்டப்பட்டு, அவர்களின் புனிதப் பண்டங்கள் கிறிஸ்தவ ஆலயங்களில் வைக்கப்பட்டன. அப்போது தோண்டப்பட்ட சில கல்லறைகளில் இருந்து, புனிதர்களின் அழியாத உடல்கள் கண்டெடுக்கப்பட்டன.  
இயேசு கிறிஸ்துவின் வல்லமையால் பாதுகாக்கப்பட்ட, புனிதர்களின் அழியாத உடல்களைத் தொடர்ந்து பாதுகாக்க திருச்சபை விரும்பியது. எனவே, அவற்றை அழகான கண்ணாடிப் பேழைகளில் வைத்துப் பாதுகாக்கத் தொடங்கியது.  
அதன் பிறகும் புனிதப் பண்டங்களுக்காக (அருளிக்கத்திற்காக) கல்லறைகள் தோண்டப்பட்ட வேளைகளில் பல்வேறு புனிதர்களின் உடல்கள் அழியாத நிலையில் கண்டெடுக்கப்பட்டன. நூற்றுக்கும் மேற்பட்ட புனிதர்களின் அழியாத உடல்கள், உலகின் பல்வேறு இடங்களில் உள்ள ஆலயங்களில் பாதுகாக்கப்பட்டு வருகின்றன. அழியாத நிலையில் கண்டெடுக்கப்பட்டு, பின்பு சிதைவுற்ற சில புனிதர்களின் உடல்கள் கவசம் அணிவிக்கப்பட்டு பாதுகாக்கப்படுகின்றன.
# புனிதர்களின் அழியாத உடல்கள்

## சில புனிதர்கள்

அழியாத உடல்கள் உள்ள சில கத்தோலிக்க புனிதர்களின் நிழற்படங்கள் கீழே தரப்படுகின்றன.
# புனிதர்களின் அழியாத உடல்கள்

## காரணங்கள்

புனிதர்களின் உடல்கள் அழியாமல் இருப்பதற்கு இரண்டு விதமான காரணங்கள் கூறப்படுகின்றன. அவை,  
:1. இயற்கை பாதகமாக இருந்தும் இறைவனின் செயல்பாட்டால் உடல் பாதுகாக்கப்படுவது.  
:2. புதைக்கப்படும் இடத்தின் தன்மை மற்றும் புதைக்கப்படும் விதம் ஆகிய காரணங்களால் இயற்கையாக உடல் பாதுகாக்கப்படுவது.  
ஆனால் இயற்கையின் அழிவு விதிகளின்படி இறந்த அனைவரின் உடலும் சிதைவுற்று அழிவதே வழக்கமாக நடைபெறும் செயலாக இருப்பதால், கத்தோலிக்க திருச்சபையும், கிழக்கு மரபுவழி திருச்சபையும் புனிதர்களின் உடல்கள் அழியாமல் இருப்பதை கடவுளின் திருவுளத்தால் நடைபெறும் செயலாகவே பார்க்கின்றன. ஒருவரின் உடல் அழியாமல் இருப்பது, அவருக்கு புனிதர் பட்டம் வழங்கிட தேவையான தகுந்த காரணங்களுள் ஒன்றாகவும் கருதப்படுகிறது.
# புனிதர்களின் அழியாத உடல்கள்

## ஆதாரங்கள்

- *The Incorruptibles: A Study of the Incorruption of the Bodies of Various Catholic Saints and Beati*, by Joan Carroll Cruz, OCDS, TAN Books, June 1977. .
# ஜான் கிளார்க்சன்

**ஜான் கிளார்க்சன்** (*John Claughton*, பிறப்பு: செப்டம்பர் 17 1956), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 55 முதல்தர துடுப்பாட்டப் போட்டிகளிலும், 28 ஏ-தர துடுப்பாட்டப் போட்டியிலும் கலந்து கொண்டுள்ளார். 1976-1980 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் கிளார்க்சன்

## வெளி இணைப்பு

ஜான் கிளார்க்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# ஹியூக் கிளார்க்சன்

**ஹியூக் கிளார்க்சன்** (*Hugh Claughton*, பிறப்பு: திசம்பர் 24 1891, இறப்பு: அக்டோபர் 17 1980), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1914-1919 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹியூக் கிளார்க்சன்

## வெளி இணைப்பு

ஹியூக் கிளார்க்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# அன்ட்ரூ சர்ச்சில்

**அன்ட்ரூ சர்ச்சில்** (*Andrew Churchill*, பிறப்பு: நவம்பர் 27 1970) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
# அன்ட்ரூ சர்ச்சில்

## வெளி இணைப்பு

அன்ட்ரூ சர்ச்சில் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# டோனி கிளார்க்சன்

**டோனி கிளார்க்சன்** (*Tony Clarkson*, பிறப்பு: செப்டம்பர் 5 1939), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 110 முதல்தர துடுப்பாட்டப் போட்டிகளிலும், 50 ஏ-தர துடுப்பாட்டப் போட்டியிலும் கலந்து கொண்டுள்ளார். 1963-1971 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டோனி கிளார்க்சன்

## வெளி இணைப்பு

டோனி கிளார்க்சன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# வில்லியம் கிளார்க்

**வில்லியம் கிளார்க் ** (*William Clarke *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1789 - 1792 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் கிளார்க்

## வெளி இணைப்பு

வில்லியம் கிளார்க் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# கிளெயர்

**கிளெயர்** (*Clair*, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1797-1803 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கிளெயர்

## வெளி இணைப்பு

கிளெயர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# ஜான் டி பேர்க்

**ஜான் டி பேர்க் ** (*John de Burgh, 13th Earl of Clanricarde*, பிறப்பு: செப்டம்பர் 22 1744, இறப்பு: சூலை 27 1808), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1773 -1783 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அல்பர்ட் கிளாப்

**அல்பர்ட் கிளாப்** (*Albert Clapp*, பிறப்பு: 1867, இறப்பு: 1936) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1885-1895 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அல்பர்ட் கிளாப்

## வெளி இணைப்பு

அல்பர்ட் கிளாப் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# பாப் கிளாப்

**பாப் கிளாப் ** (*Bob Clapp *, பிறப்பு: திசம்பர் 12 1948), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளிலும், 39 ஏ-தர துடுப்பாட்டப் போட்டியிலும் கலந்து கொண்டுள்ளார். 1972-1977 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# பாப் கிளாப்

## வெளி இணைப்பு

பாப் கிளாப் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# வில்லியம் கிளார்க் (துடுப்பாட்டக்காரர், பிறப்பு 1846)

**வில்லியம் கிளார்க்** (*William Clarke*, பிறப்பு: நவம்பர் 5 1846, இறப்பு: ஆகத்து 18 1902), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1874-1884 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் கிளார்க் (துடுப்பாட்டக்காரர், பிறப்பு 1846)

## வெளி இணைப்பு

வில்லியம் கிளார்க் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# டொமினிக் கிளாப்

**டொமினிக் கிளாப்** (*Dominic Clapp*, பிறப்பு: மே 25 1980), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டியிலும் கலந்து கொண்டுள்ளார். 2002-2003 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டொமினிக் கிளாப்

## வெளி இணைப்பு

டொமினிக் கிளாப் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# வில்லியம் கிளார்க் (துடுப்பாட்டக்காரர், பிறப்பு 1798)

**வில்லியம் கிளார்க்** (*William Clarke, born 1798)*, பிறப்பு: திசம்பர் 24 1798, இறப்பு: ஆகத்து 25 1856), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 143 முதல்தர துடுப்பாட்டப் போட்டிகளில் கலந்து கொண்டுள்ளார். 1826-1855 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# வில்லியம் கிளார்க் (துடுப்பாட்டக்காரர், பிறப்பு 1798)

## வெளி இணைப்பு

வில்லியம் கிளார்க் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# தோமஸ் கிளாப்பர்டன்

*'தோமஸ் கிளாப்பர்டன் *, ( Thomas Clapperton, பிறப்பு: செப்டம்பர் 3 1875, இறப்பு: மே 26 1939), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டிகளில் கலந்து கொண்டுள்ளார். 1909 ல், முதல்தர துடுப்பாட்டப் போட்டிகளில் பங்குகொண்டார்.
# தோமஸ் கிளாப்பர்டன்

## வெளி இணைப்பு

தோமஸ் கிளாப்பர்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.
# ஜோனதன் கிளார்

**ஜோனதன் கிளார்** (*Jonathan Clare*, பிறப்பு: சூன் 14 1986), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டிகளிலும், 32 ஏ-தர துடுப்பாட்டப் போட்டியிலும், 26 இருபதுக்கு -20 போட்டிகளிலும் கலந்து கொண்டுள்ளார். 2007-2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜோனதன் கிளார்

## வெளி இணைப்பு

ஜோனதன் கிளார் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 24 2011.